CELEX: 62014CN0185
Language: el
Date: 2014-04-14 00:00:00
Title: Υπόθεση C-185/14: Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 14 Απριλίου 2014 — «EasyPay» AD, «Finance Engineering» AD κατά Ministerski savet na Republika Balgaria, Natsionalen osiguritelen institut

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/17
            
         Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 14 Απριλίου 2014 — «EasyPay» AD, «Finance Engineering» AD κατά Ministerski savet na Republika Balgaria, Natsionalen osiguritelen institut
   (Υπόθεση C-185/14)
   2014/C 194/21
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad
   
      Διάδικοι στην υπόθεση της κύριας δίκης
   
   
      Αναιρεσείουσες: EasyPay AD, Finance Engineering AD
   
      Αναιρεσίβλητοι: Ministerski savet na Republika Balgaria, Natsionalen osiguritelen institut
   
      Προδικαστικά ερωτήματα
   
   
               1)
            
            
               Πρέπει να θεωρηθεί ότι ταχυδρομικές υπηρεσίες όπως οι υπηρεσίες ταχυδρομικών εμβασμάτων με τις οποίες εμβάζονται χρηματικά ποσά από τον αποστολέα, εν προκειμένω το κράτος, προς τον λήπτη, εν προκειμένω δικαιούχους κοινωνικών παροχών, δεν εμπίπτουν στο πεδίο εφαρμογής της οδηγίας 97/67/ΕΚ (1), όπως τροποποιήθηκε με τις οδηγίες 2002/39/ΕΚ (2) και 2008/6/ΕΚ (3), με αποτέλεσμα να διέπονται από τις διατάξεις των άρθρων 106 και 107 ΣΛΕΕ;
            
         
               2)
            
            
               Σε περίπτωση καταφατικής απαντήσεως επί του πρώτου ερωτήματος, πρέπει τα άρθρα 106 και 107 ΣΛΕΕ να ερμηνευθούν υπό την έννοια ότι αντιτίθενται σε περιορισμούς του ελεύθερου ανταγωνισμού κατά την παροχή ταχυδρομικών υπηρεσιών όπως οι εν προκειμένω επίμαχες, όταν τούτο αιτιολογείται με την επίκληση επιτακτικών λόγων σχετικών με τη διασφάλιση συνταγματικού δικαιώματος των πολιτών και την άσκηση κοινωνικής πολιτικής από το κράτος και όταν, επίσης, οι παρεχόμενες υπηρεσίες μπορούν εκ της φύσεώς τους να θεωρηθούν ως υπηρεσίες γενικού οικονομικού συμφέροντος, υπό τον όρο ότι η αμοιβή που λαμβάνει ο φορέας παροχής των υπηρεσιών δεν υπερβαίνει το ποσό που καθορίζεται στο άρθρο 2, παράγραφος 1, στοιχείο α', της αποφάσεως K(2011) 9380 της Ευρωπαϊκής Επιτροπής, της 20ής Δεκεμβρίου 2011, για την εφαρμογή του άρθρου 106, παράγραφος 2, της Συνθήκης για τη λειτουργία της Ευρωπαϊκής Ένωσης στις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας που χορηγούνται σε ορισμένες επιχειρήσεις επιφορτισμένες με τη διαχείριση υπηρεσιών γενικού οικονομικού συμφέροντος;
            
         
      (1)  Οδηγία 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997 σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών· ΕΕ L 15, σ. 14.
   
      (2)  Οδηγία 2002/39/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την τροποποίηση της οδηγίας 97/67/ΕΚ όσον αφορά το περαιτέρω άνοιγμα των κοινοτικών ταχυδρομικών υπηρεσιών στον ανταγωνισμό· ΕΕ L 176, σ. 21.
   
      (3)  Οδηγία 2008/6/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για την τροποποίηση της οδηγίας 97/67/ΕΚ σχετικά με την πλήρη υλοποίηση της εσωτερικής αγοράς κοινοτικών ταχυδρομικών υπηρεσιών· ΕΕ L 52, σ. 3.